 Jeremaya 34  Nke a bụ okwu Jehova nke ruru Jeremaya ntị, mgbe Nebukadreza eze Babịlọn na ndị agha ya niile na alaeze niile nke ụwa, bụ ndị nọ nokpuru ya, na ndị niile, nọ na-ebuso Jeruselem na obodo ya niile agha:Nke a bụ ihe Jehova bụ Chineke Izrel kwuru, Gaa gwa Zedekaya eze Juda, ee, sị ya: Nke a bụ ihe Jehova kwuru, Lee, m ga-enyefe obodo a naka eze Babịlọn, ọ ga-agbakwa ya ọkụ.Gị onwe gị agaghị agbapụ naka ya, nihi na a ghaghị ijide gị, a ga-enyefekwa gị naka ya. Ị ga-eji anya gị hụ eze Babịlọn ihu na ihu, ọ ga-ejikwa ọnụ ya gwa gị okwu ihu na ihu, ị ga-agakwa Babịlọn.Otú ọ dị, nụrụ ihe Jehova kwuru, gị Zedekaya eze Juda, Nke a bụ ihe Jehova kwuru banyere gị: A gaghị eji mma agha gbuo gị.Ị ga-anwụ nudo; a ga-esurere gị ihe nsure ọkụ dị ka e sureere nna nna gị hà, bụ ndị eze bu gị ụzọ, ihe nsure ọkụ, a ga-akwakwara gị ákwá arịrị, sị, Ewoo, nna anyị ukwu! nihi na mụ onwe m ekwuwo ya, ka Jehova kwuru.Jeremaya onye amụma wee gwa Zedekaya eze Juda ihe a niile na Jeruselem,mgbe ndị agha eze Babịlọn nọ na-ebuso Jeruselem na obodo niile fọdụrụ na Juda agha, ya bụ, Lekish na Azika; nihi na ọ bụ obodo ndị a, bụ obodo ndị e wusiri ike, fọdụrụ nime obodo niile dị na Juda.Nke a bụ okwu Jehova nke ruru Jeremaya ntị mgbe Eze Zedekaya na ndị niile nọ na Jeruselem gbasịrị ndụ ka a kpọsaara ha nnwere onwe,ka onye ọ bụla hapụ ohu ya nwoke na ohu ya nwaanyị, bụ nwoke Hibru na nwaanyị Hibru, ka ọ laa, ka ha ghara iji ha mere ndị ohu, ya bụ, onye Juu nke bụ nwanne ya.Ndị isi niile wee rube isi, onye ọ bụla nime ndị niile so gbaa ndụ wee hapụ ohu ya nwoke na ohu ya nwaanyị ka ọ laa, wee kwụsị iji ha mere ohu, ha wee rube isi ma hapụ ha ka ha laa.Ma, mgbe nke ahụ gasịrị, ha malitere ịkpọrọghachi ndị ohu ha ndị ikom na ndị ohu ha ndị inyom bụ ndị ha hapụburu ka ha laa, ha wee jiri ha mere ndị ohu ha ndị ikom na ndị ohu ha ndị inyom.Okwu Jehova wee si nọnụ Jehova ruo Jeremaya ntị, sị:Nke a bụ ihe Jehova bụ Chineke Izrel kwuru, Mụ na nna nna unu hà gbara ndụ nụbọchị m si nala Ijipt, nụlọ ndị ohu, kpọpụta ha, sị:Ná ngwụcha afọ asaa, onye ọ bụla nime unu ga-ahapụ nwanne ya, bụ onye Hibru, onye e resịrị ya, nke jewooro ya ozi afọ isii, ka ọ laa; ị ga-ahapụ ya ka o nwere onwe ya. Ma nna nna unu hà egeghị m ntị, ha atọghịkwa ntị ha nala.Unu onwe unu agbanwewo taa wee mee ihe ziri ezi nanya m site nonye ọ bụla nime unu ịkpọsara ibe ya nnwere onwe, unu wee nọrọ nụlọ a kpọkwasịrị aha m gbaa ndụ nihu m.Ma unu laghachiri azụ merụọ aha m site nonye ọ bụla nime unu ịkpọrọghachi ohu ya nwoke na ohu ya nwaanyị, ndị unu hapụrụ ka ha nwere onwe ha, bụ nke dị mkpụrụ obi ha mma, unu wee jiri ha mere ndị ohu ndị ikom na ndị ohu ndị inyom.Ya mere, nke a bụ ihe Jehova kwuru, Unu onwe unu erubereghị m isi site nonye ọ bụla nime unu ịkwụsị ịkpọsara nwanne ya na enyi ya nnwere onwe. Nke a bụ nnwere onwe m na-akpọsara unu, ka Jehova kwuru, mma agha na ọrịa na-efe efe na ụnwụ ga-egbu unu, m ga-emekwa ka unu ghọọrọ alaeze niile nke ụwa ihe na-akpata ịma jijiji.M ga-enyefe ndị na-emebi ọgbụgba ndụ m naka ndị iro ha, nihi na ha emeghị ihe e kwuru nọgbụgba ndụ ha ji nwa ehi gbaa nihu m, bụ nwa ehi ha bọwara ụzọ abụọ wee si netiti ibé abụọ ahụ gafere;ya bụ, ndị isi Juda na ndị isi Jeruselem, ndị na-eje ozi nobí eze na ndị nchụàjà na ndị ala a niile bụ ndị si netiti anụ nwa ehi ahụ a bọwara abọwa gafere,ee, m ga-enyefe ha naka ndị iro ha nakwa naka ndị na-achọ mkpụrụ obi ha; ozu ha ga-abụrụ anụ ufe nke eluigwe na anụ ọhịa nke ụwa ihe oriri.M ga-enyefe Zedekaya eze Juda na ndị o mere ndị isi naka ndị iro ha nakwa naka ndị na-achọ mkpụrụ obi ha nakwa naka ndị agha eze Babịlọn bụ ndị hapụrụ ibuso unu agha wee laghachi azụ.Lee, m ga-enye iwu, ka Jehova kwuru, m ga-eme ka ha lọghachi nobodo a, ha ga-ebuso ya agha, weghara ya ma gbaa ya ọkụ; m ga-emekwa ka obodo niile dị na Juda tọgbọrọ nefu nenweghị onye bi ha. 